**Anexa nr. 9 la Hotărârea Consiliului Local al Municipiului Craiova nr.564/2024**

**Tabloul cuprinzând scutiri/reduceri de la plata impozitului/taxei pe clădiri, scutiri de la plată a impozitului/taxei pe teren și scutiri de la plata taxei pentru eliberarea certificatelor, avizelor şi autorizaţiilor**

|  |  |
| --- | --- |
| **Temeiul legal conform Codului fiscal** | **Facilitatea fiscală acordată** |
| **Scutiri de la plata impozitului/taxei pe clădiri și impozitului/taxei pe teren pentru:** | |
| Art.456, alin.(2), lit.e | clădirile restituite potrivit art.16 din Legea nr.10/2001 privind regimul juridic al unor imobile preluate în mod abuziv în perioada 6 martie 1945**-**22 decembrie 1989, republicată, cu modificările şi completările ulterioare, pentru perioada pentru care proprietarul menţine afectaţiunea de interes public |
| Art.456, alin.(2), lit.f | clădirile retrocedate potrivit art.1 alin.(10) din Ordonanţa de Urgenţă a Guvernului nr.94/2000 privind retrocedarea unor bunuri imobile care au aparţinut cultelor religioase din România, republicată, cu modificările şi completările ulterioare, pentru perioada pentru care proprietarul menţinea afectaţiunea de interes public; |
| Art.456, alin.(2), lit.g | clădirile restituite potrivit art.1 alin.(5) din Ordonanţa de Urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, republicată, pentru perioada pentru care proprietarul menţinea afectaţiunea de interes public; |
| Art.456, alin.(2), lit.r | clădirile deţinute de asociaţiile de dezvoltare intercomunitară |
| Art.464, alin.(2), lit.a | terenul aferent clădirilor restituite potrivit art.16 din Legea nr.10/2001, republicată, cu modificările şi completările ulterioare, pe durata pentru care proprietarul menţine afectaţiunea de interes public |
| Art.464, alin.(2), lit.b | terenul aferent clădirilor retrocedate potrivit art.1 alin.(10) din Ordonanţa de Urgenţă a Guvernului nr.94/2000, republicată, cu modificările şi completările ulterioare, pe durata pentru care proprietarul menţine afectaţiunea de interes public |
| **Reduceri de la plata impozitului/taxei pe clădiri** | |
| Art.456, alin.(2), lit.n | reducerea cu 50% de la plată a impozitului/taxei pe clădiri pe o perioadă de 3 ani consecutivi, în cazul clădirilor rezidențiale unde au fost executate lucrări de reparare/refacere a finisajelor exterioare prevăzute la art.6 alin.(1), lit.b din Legea nr.153/2011 privind măsuri de creștere a calității arhitectural-ambientale a clădirilor, cu modificările și completările ulterioare |
| **Scutiri de la plata taxei pentru eliberarea certificatelor, avizelor şi autorizaţiilor pentru** | |
| Art.476, alin.(2), lit.a | lucrări de întreţinere, reparare, conservare, consolidare, restaurare, punere în valoare a monumentelor istorice, astfel cum sunt definite în Legea nr.422/2001 privind protejarea monumentelor istorice, republicată, cu modificările ulterioare, datorate de proprietarii persoane fizice care realizează, integral sau parţial, aceste lucrări, pe cheltuială proprie |
| Art.476, alin.(2), lit.b | lucrări destinate păstrării integrităţii fizice şi a cadrului construit sau natural al monumentelor istorice definite în Legea nr.422/2001, republicată, cu modificările ulterioare, finanţate de proprietarii imobilelor din zona de protecţie a monumentelor istorice, în concordanţă cu reglementările cuprinse în documentaţiile de urbanism întocmite potrivit legii |
| **Scutirea de la plata taxei pentru eliberarea certificatelor, avizelor şi autorizaţiilor** se acordă pe bază de cerere depusă la compartimentele de specialitate din cadrul aparatului de specialitate al Primarului Municipiului Craiova și însoțită de documentaţia necesară eliberării certificatelor, avizelor şi autorizaţiilor necesare pentru realizarea lucrărilor | |

**PREŞEDINTE DE ŞEDINŢĂ,**

**Marian Daniel PĂLOIU**